als_Latn dik_Latn sag_Latn
Nga vdekja e princeshës Dajana, femrës që e dashuronte i tërë globi, kanë kaluar gati 20 vite. Jeta dhe vdekja e saj nuk pushojnë së intriguari publikun andaj edhe është shfaqur një dokumentar i ri i bërë nga gazetari britanez Martin Bashir, i cili qysh në vitin 1996 ka pasur një intervistë tejet intime me princeshën.
Filmi quhet “ 100 ditët e fundit të Dajanës” dhe ka të bëjë me verën e saj të parë dhe të fundit si femër e lirë, pas shkurorëzimit me princin Çarlls dhe pak para aksidentit të tmerrshëm në 31 gusht 1997 ku edhe e humbi jetën. Në dokumentar paraqitet një grua e cila mundohet të gjejë qetësinë dhe lumturinë dhe të kuptojë se në cilën kahje po shkon jeta e saj, në këtë film mund të kuptoni se kush në të vërtetë është Dajana Spenser, Mbretëresha e zemrave.
ELLE na sjell pesë fakte interesante që ceken në dokumentar.
1. Dashuria e jetës së saj nuk ka qenë Dodi Al Fajed por mjeku pakistanez Haznet Kan. Dajana ka qenë në lidhje me Haznet Kan, kirurgun pakistanez i cili ka jetuar dhe vepruar në Londër. Lidhja e tyre ka qenë me turbulenca andaj edhe e kanë përfunduar atë, arsyeja ka qenë mosbesimi në të ardhmen e përbashkët pasiqë Kan i është friguar dallimeve kulturore mes tyre si dhe vëmendjes së tepërt mediatike për të cilën nuk ka qenë i përgatitur. Kan ka deklaruar se Dajana e ka fshehur nga ai lidhjen me Dodin.
2. Për pak e mos të njihej me Dodi Al Fajed. Dajana ka qenë në dilemë se me kë do i kalonte pushimet dhe në fund i është përgjigjur ftesës së babait të Dodit, Muhamed Al Fajed, në San Trope ku edhe i ka marrur djemtë e saj Uilliam dhe Heri. Atë verë ka takuar edhe Dodin.
3. Ka urryer mediat mirëpo edhe i ka përdorur në favor të saj. Dajana ka qenë shumë e shqetësuar kur ndokush nga rrethi i familjes dhe miqve fliste për të në media, posaqërisht pas ndarjes me princin Çarlls. Në anën tjetër ka përdorur median në favor të saj duke luajtur me Çarllsin ditën kur ai festonte me Kamillan ditëlindjen e Kamillas, Dajana pozonte në bikini plazheve, kur edhe arriti në çdo faqe të parë të tabloidëve. Ajo madje me qëllim i lejoi paparacit të kapin puthjen me Dodin në Sardenjë.
4. Dajana kishte marrëdhënie të vështirë me të ëmën. Në periudhën kur Dajana ishte vetëm një vajzë, Frensis Shand-Kajd ka braktisur babain e saj për një mashkull tjetër andaj edhe e ka influencuar Dajanën për martesë me princin, duke menduar se martesa e vajzës së saj nuk guxon të dështojë. Pas shkurorëzimit me princin, nëna e saj ka kundërshtuar lidhjet e reja të Dajanës, posaqërisht ato me meshkuj muslimanë me çrast edhe ndahet nga kirurgu Haznet Kan.
5. Buzëqeshja e saj duke kërcyer me Xhon Travolltan ishte e rrejshme. Fotoja e famshme në të cilën princesha Dajana kërcen me aktorin e famshëm ka ardhur si pasojë e insistimit të Ronald Regan dhe Zonjës së parë Nensi. Dajana në atë event dëshironte të vallëzonte me valltarin e famshëm Mihajl Barishnjikov të cilin e konsideronte hero. Mirëpo si në shumë raste, në emër të saj vendosin të tjerët./femra.net/
als_Latn als_Latn als_Latn als_Latn als_Latn als_Latn als_Latn als_Latn